Discussió:Muntanya de Taravil

message: No hi entenc gaire, però la fusió entre Roques de Taravil i Muntanya de Taravil no la veig clara. Les coordenades són diferents i les alçades també. Si mires als mapes de google es poden veure dos punts que no semblen correspondre cap a cap cim i separats gairebé 150 metres. Suposo que l'institut cartogràfic de Catalunya no s'equivocaria de tant. --Bestiasonica (discussió) 00:20, 25 gen 2009 (CET)
replies: text: Estic totalment d'acord amb Bestiasonica. Al mapa 1:10.000 de l'ICC es veuen les dues "muntanyes" separades per un coll a 1.189,5 metres. El cim de les Roques és un cim secundari situat a la muntanya de Taravil. Jo no fusionaria pas els articles. El que potser estaria bé de fer és comentar a l'article de les Roques de Taravil que és un cim secundari que forma part del massís de la muntanya de taravil. --Solde (discussió) 13:34, 25 gen 2009 (CET)
replies: text: :  Dos cims que disten 150 m està clar que són cims diferents però també està clar, topònim inclòs, que formen part del mateix massís. Tenint en compte que cap dels tenen referències que parlin significament d'ells i que són dos articles monofrase, té bastant de sentit fusionar-los (Viquipèdia:Criteris d'admissibilitat#Admissibilitat com a raó de fusió i Viquipèdia:Fusió#Motius usuals, context). El que tampoc tenc clar és que l'article resultant sigui admissible. Pau Cabot · Discussió 16:32, 11 set 2015 (CEST)
replies: text: :: Penso doncs que seria més convenient no fusionar-los entre ells sinó fusionar-los cadascun d'ells a l'article de la serralada si existeix. Bestiasonica: enraonem? 21:16, 11 set 2015 (CEST)
replies: text: ::: D'acord en fusionar-los a la serra (si existeix) o al municipi (a l'estil de Muntanyola#Geografia). Si no, molt millor fusionats que tots sols. Pau Cabot · Discussió 21:36, 11 set 2015 (CEST)
Fa pocs dies, aprofitant una excursió fotogràfica que vaig fer a la Vall d'Ora, vaig parlar amb la mestressa del Pujol sobre aquest tema. Li vaig preguntar on era la Muntanya de Travil i em va contestar: són les muntanyes que hi ha allà dalt (senyalant els cingles damunt de Sant Lleïr). Li vaig senyalar el cingle que hi ha a la dreta de la rasa de les Fraus, molt visible des del Pujol, (i que es pot veure a l'esquerra d'aquesta foto amb anotacions Rasa de les Fraus)  tot dient-li que en algun lloc havia llegit que era la muntanya de Travil. Em va contestar que no, que era "l'Amorrador". Vaig afegir: "Així diries que el Puig Rodon forma part de les muntanyes de Travil", em va contestar que sí. "I potser el Tossal de Vilella també" em va dir "és clar que sí".
La Guia "Alt Berguedà i Cardener" () enuncia el primer capítol com "SERRES DE QUERALT I TARAVIL, RASOS DE PEGUERA", obviant la serra dels Tossals, i en la descripció de l'orografia diu "La serra de Queralt enllaça per ponent amb les muntanyes dels Tossals i Taravil, que s'estenen fins al curs de l'Aigua d'Ora".
Tot cercant per la xarxa vaig fer cap a aquesta pàgina del CEC . Cal senyalar que les fotos han estat fetes des de o amb vistes de "muntanya, muntanyes o serra de Travil". Potser la més significativa sigui la  on a l'horitzó es retalla tota la línia de turons des del Tossal de Vilella fins a Puig Redon. En canvi a  s'anomena serra de Travil a tota la serra del nord de Capolat.
La muntanya de Travil no és una muntanya concreta amb un cim concret, sinó que més aviat té un significat més genèric com "muntanyes" o "serres". És un cas semblant al que passa amb muntanya d'Alinyà. Es pot dir que s'entén per muntanya de Travil el conjunt orogràfic que ocupa la part més occidental dels altiplans de Capolat, començant allà on acaba la serra dels Tossals. Per tant, si admetem que la serra dels Tossals acaba per ponent al Tossal de Vilella, la Muntanya de Travil abastaria el Serrat de la Qüestió pel nord; el cordal Tossal de Vilella - Plans de Travil per l'est i tota la carena dels Cingles de Travil pel sud i sud-oest (des del Cap dels Plans fins al Puig Redon). A la foto amb anotacions Casa i Grau d'Orriols es veu, des de Busa, la part més septentrional de la Muntanya de Travil. M'havia descuidat de signar.--Isidre blanc (disc.) 23:16, 24 des 2015 (CET)

text: Només per intuïció, em sembla que hi ha elements raonables per tractar-ho com a conjunt en lloc de microesborranys sobre els cims difícilment ampliables. --V.Riullop (parlem-ne) 10:33, 30 des 2015 (CET) PD: La GEC diu que la muntanya és una serra. --V.Riullop (parlem-ne) 10:37, 30 des 2015 (CET)
thread_title:  Fusió Roques i Muntanya de Taravil 

message: A les masies de Marcinyac, les Serres, El Pujol, Can Feliu i a la mestressa del Peroi (Pinós), filla del Fornell els vaig fer la següent pregunta: "A Capolat hi ha els nuclis o parròquies de Coforb, Capolat i..  com es diu l'altre que hi ha més cap aquí?" Tots em van contestar el mateix sense dubtar gens: "TRAVIL".
Als mapes topogràfics de l'ICGC s'utilitza Travil o Taravil bastant aleatòriament, depenent del grau del zoom. En l'ortofoto pràcticament sempre surt TRAVIL.
Els rectors de les parròquies rurals solen ser molt respectuosos amb la toponímia local. A la demarcació de la parròquia de Capolat es troba l'església de Sant Quintí de TRAVIL 
Proposo que habitualment utilitzem TRAVIL com a accepció principal citant Taravil com a secundària.
Tampoc ho havia signat. Disculpeu-me.--Isidre blanc (disc.) 23:16, 24 des 2015 (CET)
replies: text: El nom històric és Taravil, ja usat en llatí (ref arqueològica a Travil) i recollit per l'Alcover-Moll, tot i que ho situa al Lluçanès:

text: *

text: Crec que "Sant Quintí de Taravil" és el nom usat a Catalunya Romànica. No sé si m'ho sembla a mi, però diria que Taravil és el nom més usat per l'orografia, com a nom culte, i en canvi Travil és més usat pel nucli de població i l'església, com a nom adaptat. Tampoc seria problema usar preferentment un o altre segons geografia física o humana. --V.Riullop (parlem-ne) 11:03, 30 des 2015 (CET)
thread_title:  Travil o Taravil